ശത്രുക്കള്ക്ക് വടി എറിഞ്ഞു കൊടുക്കരുത് ചര്ച്ചകളുടെ വാതില് അടഞ്ഞിട്ടില്ല: എം.കെ. മുനീര് കോഴിക്കോട്: എംഎസ്എഫിന്റെ വനിതാ വിഭാഗമായ ഹരിതയുടെ പ്രവര്ത്തനം മരവിപ്പിച്ച പാര്ട്ടി നടപടിയെ ന്യായീകരിച്ച് മുസ്ലിം ലീഗ് നേതാവ് എം.കെ.മുനീര്. ശത്രുക്കള്ക്ക് വടി എറിഞ്ഞു കൊടുക്കരുതെന്നും എം.എസ്.എഫിന്റെ വിശദീകരണം തൃപ്തികരമല്ലെങ്കില് നടപടിയെടുക്കുമെന്നും അദ്ദേഹം പറഞ്ഞു. എം.എസ്.എഫ് നേതൃത്വം ഉപയോഗിച്ച ഭാഷയോട് പാര്ട്ടിക്ക് യോജിപ്പില്ല. പ്രശ്നം പരിഹരിക്കുന്നത് വരെയാണ് ഹരിതയെ സംസ്ഥാന കമ്മിറ്റി മരവിപ്പിച്ചത്. ഹരിതയുടെ പരാതിയില് വനിതാ കമ്മീഷന് അമിത താല്പര്യമാണെന്നും എം.കെ മുനീര് പറഞ്ഞു. സന്തുലിതമായ തീരുമാനമെടുത്തേ പാര്ട്ടിക്ക് മുന്നോട്ട് പോവാന് കഴിയൂ. ചര്ച്ചയുടെ വാതില് ആരുടെ മുന്നിലും അടച്ചിട്ടില്ലെന്നും പ്രശ്നങ്ങള് പരിഹരിക്കുമെന്നും എം.കെ മുനീര് പറഞ്ഞു. നേതാക്കള് കൂറച്ച് കൂടെ ചര്ച്ചയ്ക്ക് തയ്യറാവണമായിരുന്നു. എല്ലാവരുടേയും മുന്നില് ഇരയായി നില്ക്കുന്നത് മുസ്ലീംലീഗാണ്. ഹരിത നേതാക്കള് കേസിന് പോയതിലൊന്നും തെറ്റ് പറയുന്നില്ല. അവരോട് സംസാരിച്ചതാണ്. തൃപ്തികരമല്ലാത്ത തീരുമാനം ഉണ്ടാവാത്തത് കൊണ്ടാവും കേസിന് പോയതെന്നും എം.കെ മുനീര് ചൂണ്ടിക്കാട്ടി. അതേസമയം സംസ്ഥാന കമ്മറ്റി മരവിപ്പിച്ചതില് പ്രതിഷേധിച്ച് ഹരിത സംസ്ഥാന ഭാരവാഹികള് രാജിവെച്ചേക്കുമെന്നാണ് റിപ്പോര്ട്ടുകള്. നിലപാട് വ്യക്തമാക്കി ഹരിത നേതാക്കള് ഇന്ന് മാധ്യമങ്ങളെ കാണുന്നുണ്ട്. എം.എസ്.എഫ് ദേശീയ വൈസ് പ്രസിഡന്റ് ഫാത്തിമ തഹ്ലിയയും ലീഗ് തീരുമാനത്തിനെതിരെ രംഗത്തുവരും.The post ശത്രുക്കള്ക്ക് വടി എറിഞ്ഞു കൊടുക്കരുത് ചര്ച്ചകളുടെ വാതില് അടഞ്ഞിട്ടില്ല: എം.കെ. മുനീര് first appeared on MalayalamExpressOnline.